《客舍苦雨即事寄钱起郎士元二员外》
唐代·卢纶

积雨暮凄凄，羁人状鸟栖。响空宫树接，覆水野云低。

穴蚁多随宫，巢蜂半坠泥。绕池墙藓合，拥溜瓦松齐。

旧圃平如海，新沟曲似溪。坏阑留众蝶，欹栋止群鸡。

莠盛终无实，槎枯返有荑。绿萍藏废井，黄叶隐危堤。

闾里欢将绝，朝昏望亦迷。不知霄汉侣，何路可相携。

作者简介：卢纶（739年—799年），字允言，河中蒲州（今山西永济县）人。唐代诗人，大历十才子之一。唐玄宗天宝末年举进士，遇乱不第；唐代宗朝又应举， 屡试不第。大历六年，经宰相元载举荐，授阌乡尉；后由宰相王缙荐为集贤学士，秘书省校书郎，升监察御史。出为陕州户曹、河南密县令。之后元载、王缙获罪，遭到牵连。唐德宗朝，复为昭应县令，出任河中元帅浑瑊府判官，官至检校户部郎中。不久去世。著有《卢户部诗集》。